
A VÁROSSTRATÉGIAI, IDEGENFORGALMI ÉS SPORT BIZOTTSÁG
2026. szeptember 22-i rendes ülésének határozatai

	155/2026. (IX.22.) VISB számú határozat

A Városstratégiai, Idegenforgalmi és Sport Bizottság a „Javaslat a „Gyermekvédelmi ágazat kiadásai - Bölcsődék karbantartási kiadásai, játszótéri eszközök beszerzése, cseréje” 2026. évi költségvetésben biztosított előirányzatának felhasználására” című előterjesztést megtárgyalta és az Önkormányzat 2026. évi költségvetéséről szóló 3/2026. (II. 27.) önkormányzati rendelet 10. § (5) bekezdésében biztosított hatáskörében az alábbiak szerint dönt, valamint az alábbi javaslatot teszi a polgármesternek.:

A Bizottság a felújításokhoz, karbantartáshoz szükséges bruttó 11.281.636 Ft költségigény biztosítását támogatja oly módon, hogy 
· 7.000.000 Ft a „Gyermekvédelmi ágazat kiadásai - Bölcsődék karbantartási kiadásai, játszótéri eszközök beszerzése, cseréje” előirányzat terhére, 
· 4.281.636 Ft-ot polgármesteri átcsoportosítással 
kerüljön rendelkezésre bocsátásra.

A Bizottság felkéri a polgármestert és a jegyzőt, hogy az előirányzatnak az érintett intézmény költségvetésében történő biztosításáról gondoskodjon.

Felelős:	Dr. Nemény András polgármester
	Dr. László Győző alpolgármester
	Dr. Horváth Attila alpolgármester
	Tóth Kálmán, a Bizottság elnöke
	/a végrehajtás előkészítéséért:
	Stéger Gábor, a Közgazdasági és Adó Osztály vezetője
	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal

A kivonat hiteléül:

Szombathely, 2026. szeptember 22.

